Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16872

k) 136,9 — 136,975 bezárólag nemzetközi és országos légiforgalmi mozgó szolgálatok Ultrarövidhullámú (VHF) digitális levegő-föld adathálózati összeköttetés céljaira fenntartva. 2007/70/II. szám 4.1.2.2.1 A 8.33 kHz csatorna elkülönítési távolságra külön tervezett berendezés kötelező használatára (a légijármű fedélzetén történő szállítására) vonatkozó előírásokat a helyi körzeti léginavigációs egyezmények alapján alkalmazzák, amelyben meghatározzák az üzemeltetés légterét valamint az ilyen berendezés alkalmazásának határidejét, amely megfelelő átmeneti bevezetési időszakot is tartalmaz. Megjegyzés: Nem lesz szükség változtatásokra az olyan légijármű és földi rendszerek vonatkozásában, amelyek kizárólag olyan körzetekben üzemelnek, ahol a 8.33 kHz csatorna felosztási távolságot nem alkalmazzák. 4.1.2.2.2 A 8.33 kHz-es csatorna felosztási távolságra tervezett berendezést legalább 2005 január 1-ig megfelelő módon védjék a légiforgalmi mozgó szolgálat (R) céljaira történő alkalmasság biztosítása érdekében. 4.1.2.2.3 A Mode 3 és Mode 4 digitális adatátviteli összeköttetésekre (VDL) külön tervezett berendezés kötelező használatára (a légijármű fedélzetén történő szállítására) vonatkozó előírásokat a helyi körzeti léginavigációs egyezmények alapján alkalmazzák, amelyben meghatározzák az üzemeltetés légterét valamint az ilyen berendezés alkalmazásának határidejét, amely megfelelő átmeneti bevezetési időszakot is tartalmaz. 4.1.2.2.3.1 A fenti 4.1.2.2.3 pontban jelzett egyezmény legalább két éves átmeneti időszakot tartalmazzon a fedélzeti rendszerek kötelező alkalmazásáig. 4.1.2.2.4 A Mode 3 VDL és Mode 4 VDL üzemre külön tervezett berendezést legalább 2010 január 1ig megfelelő módon védjék a légiforgalmi mozgó szolgálat (R) céljaira történő alkalmasság biztosítása érdekében. 4.1.2.3 A 117.975 MHz — 137 MHz közötti frekvencia tartományban a legalacsonyabb kijelölhető frekvencia 118 MHz és a legmagasabb 136.975 MHz. 4.1.2.4 Olyan körzetekben, amelyekben a 25 kHz (DSB-AM és URH adatátvitel) és a DSB-AM 8.33 kHz csatorna felosztás távolságokat is alkalmazzák, a kijelölt üzemeltetési frekvenciák feleljenek meg a 4-1. — (b) táblázat előírásainak. Megjegyzés: A 4-1. — (b) táblázat olyan frekvencia csatorna párosítást tartalmaz, amely fenntartja a 25 kHz-es DSB-AM kijelölést és lehetővé teszi a 25 kHz-es VDL és a 8.33 kHz-es csatornák egyedi azonosítását. 4.1.3 Meghatározott feladatokra felhasznált frekvenciák 4.1.3.1 Vészfrekvencia 4.1.3.1.1 A 121.5 MHz vészfrekvencia csatornát kizárólag vészhelyzeti célokra, a következőkben általánosan meghatározottak szerint használják fel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes